kardosdrur/scandi-wiki huggingface dataset:
Schleswig-Holsteinischer Zeitungsverlag

Schleswig-Holsteinischer Zeitungsverlag (sh:z) er et avisforlag, som udgiver 14 dagblade syd for grænsen med et samlet oplag på cirka 209.090 eksemplarer på hverdage. Forlaget er udsprunget af Flensborgs tysksprogede avis Flensburger Tageblatt. Forlagets administrationen og chefredaktionen ligger stadig i fjordbyen. Trykkeriet ligger derimod i Bydelstorp ved Rendsborg.

I løbet af de seneste årtier blev en række tidligere selvstændige aviser overtaget og integreret i forlaget. Blandt dem er Schlei-Bote fra Kappel, Der Insel-Bote fra Før og Amrum, Sylter Rundschau fra friserøen Sild og Eckernförder Zeitung fra Egernførde. I 2005 blev også Schweriner Volkszeitung fra Mecklenburg-Vorpommern med i alt ni lokaludgaver overtaget.

Forlagets to ældste aviser er Landeszeitung fra Rendsborg og Schleswiger Nachrichten fra Slesvig by. Den slesvigske avis er udsprunget af byens kgl. privilegerede intelligensblad.

Eksterne henvisninger 
 sh:z's hjemmeside
 Flensborg Avis under nazismen

Virksomheder i Flensborg
Elektroniske- og trykte medier fra Sønderjylland
Aviser fra Tyskland
Grímnismál

Grímnismál er det fjerde gudedigt i Codex Regius. Digtet er en af de primære kilder til den nordiske mytologi og regnes som en del af ældre Edda. Digtet er også bevaret i Codex Regius og AM 748 I 4to.

Digtet fortælles af Grímnir, de rer en af Odins mange forklædninger. Selve navnet Grímnir indikerer også en maske eller hætte. Kong Geirrød torturerer Grímnir, hvilket bliver en fatal fejl for ham, da Odin får ham til at falde på sit eget sværd. Digtet er hovedsageligt skrevet på versemålet ljóðaháttr.

Referencer

Eksterne henvisninger

Norrøne digte
Christian Preetzmann

Christian Preetzmann er navnet på flere personer:

 Christian Preetzmann (toldinspektør) (1749-1827) – dansk toldinspektør og etatsråd
 Christian Preetzmann (borgmester) (1822-1893) – dansk borgmester
Heroes

Heroes (flertal af det engelske ord "hero", der betyder "helt") kan henvise til flere artikler:

Musik 
 "Heroes", et David Bowie album fra 1977
Heroes (David Bowie-sang), titelnummeret fra "Heroes" albummet
 Heroes (Johnny Cash og Waylon Jennings-album), 1986
 Heroes (Commodores-album), 1980
 Heroes (Mark O'Connor-album), 1993
 Heroes (David Benoit-album), 2008
 Heroes: Original Soundtrack, soundtrack fra 2008 fra tv-serien Heroes
 Heroes (HOCC-album), 2009
 Heroes: Original Score, et album med musikken fra tv-serien Heroes (2009)
 Heroes (Icehouse-album)
 Heroes (Michael Ball-album), 2011
 Heroes (Paul Overstreet-album)
 Heroes (J. J. Johnson-album)
 Heroes (Willie Nelson-album), 2012
 Heroes (Sabaton-album), 2014
 "Heroes" (Måns Zelmerlöw), svensk bidrag til Eurovision Song Contest 2015

Film 
 Heroes (film fra 1977), en film med Henry Winkler og Sally Field
 Heroes (film fra 2008), en Bollywood film med Salman Khan

Tv 
 Heroes (tv-serie), en amerikansk science fiction tv-serie fra 2006–2010 
 "Heroes" (Beavis and Butthead), en episode i tv-serien Beavis & Butthead
 "Heroes" (Better Off Ted) en episode i tv-serien Better of Ted
 "Heroes" (CSI: NY) en episode i tv-serien CSI
 "Heroes" (Stargate SG-1) en episode i tv-serien Stargate

Se også 
 Heroes of Might and Magic - computerspilsserie
 Hero (flertydig)
Olivo Krause

Olivo Wilhelm Eduard Oskar Krause (født 2. juli 1857, død 20. juli 1927) var en dansk oboist og komponist

Olivo Krause fik som barn musikundervisning og optrådte offentligt som 11-årig efter han havde modtaget undervisning af Christian Schiørring. I 1873-76 var han elev på konservatoriet og var nogle år violinist i Tivolis orkester under Balduin Dahl, og det var der han i 1879 fik sin debut på oboen, i 1882 blev han oboist i Det Kongelige Kapel og fra 1893-1919 var han solooboist. 

Olivo Krause komponerede for sine egne instrumenter nogle obostykker og en violinsonate, desuden klaverstykker og sange. Hans største værk, operaen Popoff blev aldrig opført.

Krause blev udnævnt til Ridder af Dannebrog i 1907 og kgl. kammermusikus i 1914.

Han er begravet på Vestre Kirkegård.

Gengivelser 
 Portrætmaleri af Sally Philipsen. Flere tegninger af Emil Krause. Relief af Carl Bonnesen
 Fotografier af Hansen & Weller og Christian Franzen (Det Kongelige Bibliotek)

Referencer

Eksterne henvisninger 
 
 

Oboister fra Danmark
Danskere i 1800-tallet
Danskere i 1900-tallet
Personer fra København
Kongelige kapelmusici fra Danmark
Komponister fra Danmark
Personer i Dansk Biografisk Leksikon
Riddere af Dannebrog
Personer i Kraks Blå Bog (afdøde)
Blisgås

Blisgåsen (Anser albifrons) er en fugl i gåseslægten Anser. Den lever cirkumpolart i Alaska, Canada, Grønland og det nordlige Sibirien. Blisgåsen er en mellemstor gås, der kendes på sin hvide pandeblis og mørke tværstriber på bugen.

Dens længde er 64-78 cm og den har et vingefang på 130-160 cm langt. Den kan leve i 15-20 år.

Sibirisk bestand 
Den sibiriske blisgåsebestand tæller op mod 1,5 million fugle og er den største europæiske bestand af nogen gåseart. Fuglene overvintrer i det vestlige Europa og nogle fugle raster i Danmark.

Kilder 
 Dansk Ornitologisk Forening: Blisgås (Anser albifrons). Arkiveret udgave: archive.org.
 R. Hørring (1875 – 1943). Danmarks Fauna. Fugle I. Andefugle og Hønsefugle, side 191-193. Gads Forlag/Dansk naturhistorisk Forening 1919.

Referencer 

Gæs
Subarktiske fugle
Ghost Rider (flertydig)

Ghost Rider har flere betydninger:

 Ghost Rider (tegneserie) – en amerikansk tegneserie
 Ghost Rider – en amerikansk film fra 2007
 Ghost Rider 2 – en amerikansk film fra 2012
 Phantom Rider – en figur som tidligere hed Ghost Rider
 Ghost Rider – en svensk serie af amatørfilm i dokumentarisk stil
 Ghost Riders (myte), en gammel myte, Den vilde jagt
Case 39

Case 39 er en amerikansk overnaturlig gyserfilm fra 2009. Filmen er instrueret af Christian Alvart.

Handling 

Socialrådgiver Emily Jenkins, synes hun efterhånden har set det meste tilværelsen kan byde på, men hendes opfattelse ændres brat, da hun møder den 10-årige Lillith Sullivan, som hun redder fra hendes forældre, fordi de forsøger at dræbe hende. Emily bestemmer sig for selv at tage sig af Lillith, indtil hun kan finde den rigtige plejefamilie til Lillith, men snart begynder den grufulde sandhed om Lillith at gå op for Emily.

Medvirkende 
 Renée Zellweger som Emily Jenkins
 Jodelle Ferland som Lillith "Lily" Sullivan
 Ian McShane som Detective Mike Barron
 Bradley Cooper som Douglas J. Ames
 Callum Keith Rennie som Edward Sullivan
 Kerry O'Malley som Margaret Sullivan
 Adrian Lester som Wayne
 Georgia Craig som Denise
 Cynthia Stevenson som Nancy
 Alexander Conti som Diego

Referencer

Eksterne henvisninger 
 
 

Amerikanske film fra 2009
Gyserfilm fra USA
Overnaturlige gyserfilm
Kelly Rutherford

Kelly Rutherford (født 6. november 1968 i Elizabethtown, Kentucky, USA) er en amerikansk skuespiller, som blandt andet er kendt fra rollerne som Megan i tv-serien Melrose Place og som Lily van der Woodsen i tv-serien Gossip Girl.

Filmografi i udvalg 
 1989–1991 – Generations (tv-serie)
 1991 – 1993 - Kærlighedens vinde (tv-serie)
 1994 – I Love Trouble
 1996 – No Greater Love (tv-film)
 1996 – Vampyrernes hemmelighed (tv-serie)
 1996 – 1999 – Melrose Place (tv-serie)
 2000 – Scream 3
 2005 – E-Ring (tv-serie)
 2007 – Gossip Girl (tv-serie)
 2014 – Bones (tv-serie)
 2017 – Gone (tv-serie)

Eksterne henvisninger 
 

Skuespillere fra USA
Personer fra Kentucky
Ian McShane

Ian David McShane (født 29. september 1942 i Blackburn) er en engelsk skuespiller.

Udvalgt filmografi

Film 
 Slaget om England (1969) .... Sgt. Pilot Andy
 Sexy Beast (2000) .... Teddy Bass
 Agent Cody Banks (2003) .... Brinkman
 Scoop (2006) .... Joe Strombel
 We Are Marshall (2006) .... Paul Griffen
 Shrek den Tredje (2007) .... Captain Hook (stemme)
 Hot Rod (2007) .... Frank Powell
 Det Gyldne Kompas (2007) .... Ragnar Sturlusson (stemme)
 Kung Fu Panda (2008) .... Tai Lung (stemme)
 Death Race (2008) .... Coach
 Case 39 (2009) .... Detective Mike Barron
 Coraline og den hemmelige dør (2009) .... Mr. Sergei Alexander Bobinsky / Other Bobinsky (stemme)
 Troldmandens lærling (2010) .... Fortæller (ukredittert)
 Pirates of the Caribbean: On Stranger Tides (2011) .... Blackbeard
 Snow White and the Huntsman (2012) .... Beith
 Jack the Giant Slayer (2013) - King Brahmwell
 Hercules (2014) - Amfiaraos
 Hellboy (2019) - Trevor Bruttenholm
 John Wick 3: Parabellum (2019) - Winston

Tv-serier 
 Magnum, P.I. (1981–82) .... David Norman / Edwin Clutterbuck (2 episoder)
 Lovejoy (1986–94) .... Lovejoy (73 episoder)
 Miami Vice (1987–89) .... Esteban Montoya / Gen. Manuel Borbon (2 episoder)
 War and Remembrance (1988–89) .... Philip Rule (8 episoder)
 Dallas (1989) .... Don Lockwood (13 episoder)
 Columbo (1990) .... Leland St. John (1 episode)
 Deadwood (2004–06) .... Al Swearengen (36 episoder)
 Kings (2009) .... King Silas Benjamin (12 episoder)
 The Pillars of the Earth (2010) .... Waleran Bigod (8 episoder)

Referencer

Eksterne henvisninger 

 

Skuespillere fra England
Green Party

Green Party er et navn for en række politiske partier, herunder:

 Green Party of the United States, et grønt parti i USA
 Green Party of England and Wales, et grønt parti i England og Wales
 Green Party (Irland), et grønt parti i Irland.

Grønne partier
Snow White and the Huntsman

Snow White and the Huntsman er en amerikansk dark fantasy actionfilm fra 2012. Filmen baseret på det tyske eventyr "Snehvide" af Brødrene Grimm. Filmen er instrueret af Rupert Sanders og har Kristen Stewart i hovedrollen som Snehvide.

Handling 

Da den onde dronning spørger spejl på væggen om, hvem der er smukkest i landet, og hun bryder sig ikke om svaret: Snehvide. Dronningen beordrer en jæger ud for at myrde Snehvide. Men jægeren, Eric, kan ikke få sig selv til at slå Snehvide ihjel.

Medvirkende 

Kristen Stewart som Snehvide
Raffey Cassidy som ung Snehvide
Charlize Theron som dronning Ravenna, Den Onde Dronning, Snehvides onde stedmor
Izzy Meikle-Small som ung Ravenna
Chris Hemsworth som Eric, Huntsman
Sam Claflin som William, søn af hertug Hammond
Xavier Atkins som ung William
Lily Cole som Greta, en ung pige, der bliver venner med Snehvide
Sam Spruell som Finn, Ravenna bror og håndhæver
Elliot Reeve  som ung Finn
Vincent Regan som hertug Hammond, William far
Noah Huntley som Kong Magnus, Snehvides far
Liberty Ross som dronning Eleanor, Snehvides mor
Christopher Obi som stemme for "spejlet på væggen"
Rachael Stirling som Anna
Hattie Gotobed som Lily
Greg Hicks som Black Knight General
Peter Ferdinando som Black Knight
Anastasia Hille som Ravenna mor

Referencer

Eksterne henvisninger 
 
 

Amerikanske film fra 2012
Dark fantasy film
Film fra Universal Pictures
Fantasyfilm fra USA
Actionfilm fra USA
Du skal ære -

Du skal ære -  er en dansk film fra 1918. Filmen er instrueret af Fritz Magnussen.

Medvirkende 
 Olaf Fønss som Frantz Gerner, prokurist
 Cajus Bruun som Gamle Gerner, tjener
 Petrine Sonne som Fru Gerner
 Valdemar Møller som Konsul Steners
 Augusta Blad som Fru Steners
 Nathalie Krause som Ellinor
 Robert Schmidt som Poul Felix, komponist
 Gudrun Bruun Stephensen som Marianne
 Hugo Bruun som Rigsadvokat von Hall
 Alfred Cohn
 Axel Boesen
 Oscar Nielsen

Eksterne henvisninger 
 

Danske film fra 1918
Film instrueret af Fritz Magnussen
Film i sort-hvid
Stumfilm fra Danmark
Tidsrejsen

Tidsrejsen har flere betydninger:
 Tidsrejsen (film) − en svensk komediefilm fra 2011
 Tidsrejsen (julekalender) − en dansk tv-julekalender fra 2014

Se også 
 Tidsrejse − at kunne "rejse" enten frem eller tilbage i tiden
Garrosh Hellscream

Garrosh Hellscream er en fiktiv spil-figur i WoW (World of Warcraft). Som søn af Grommash Hellscream - høvding af Warsong Clan'en - skulle Garrosh overtage klanen på et tidspunkt, og da Hellscream genåbnede Den Mørke Portal, blev han inviteret til Horden af Thrall, der var den daværende leder af the Horde. Hellscream avancerede hurtigt til jobbet som  adviser of the Warchief. Senere førte Garrosh  Horde soldaterne i krig i Northrend og fik rollen som acting Warchief under Thrall's kongedømme.

Hellscream var kendt for hans voldsomme had til Alliancen. Han udtrykte sig ofte overfor Horden, hvor meget han ønskede at gå i krig mod hans rivaliserende klike.

Referencer 

Figurer fra Warcraft
Serges Déblé

Serges Déblé (født 1. oktober 1989) er en ivoriansk fodboldspiller, der spiller for Ararat.

Karriere

Viborg FF 
I august 2014 blev Deblé enig med den danske klub Viborg FF om en tre-årig aftale. Aftalen kom i stand efter en kort prøvetræning. Inden kontrakten med Viborg FF havde Déble et halvt år tidligere været til prøvetræning i FC Nordsjælland uden at blive tilbudt kontrakt med klubben.
Deble spillede i alt 26 kampe og scorede 15 mål i sin første sæson i Viborg.

Den 5. juni 2017 blev det offentliggjort at Deble sammen med en række andre spillere ikke ville få forlænget deres kontrakter i Viborg FF.

Meizhou Hakka F.C. 
Han skiftede den 21. juni 2017 til China League One klubben Meizhou Hakka på en fri transfer.

R&F Hong Kong 
Efter 1,5 år hos Meizhou Hakka, skiftede han til R&F Hong Kong. Der spillede han ligeledes i 1,5 år, og scorede 16 mål i 21 ligakampe. Klubben blev dog opløst i efteråret 2020, og alle spillere blev fritstillet.

Viborg FF 
Den 13. februar 2021, hentede Viborg FF ham hjem tilbage til klubben. I første omgang på en kontrakt gældende til sommer.

Han skiftede dog på fritransfer til FC Ararat Jerevan den 2 juli 2021.

Referencer

Eksterne henvisninger 
 
 Profil  Viborg FF, hentet 22-08-2014

Fodboldspillere fra Elfenbenskysten
Fodboldspillere fra Viborg FF
Rævens dværgbændelorm

Rævens dværgbændelorm (latin Echinococcus multilocularis) er en 1-3 mm lang bændelorm der primært har ræve og mårhunde som hovedværter, og gnavere som mellemværter. De voksne bændelorme lever i hovedværtens tarmsystem hvorfra de udskiller æg med værtsdyrets afføring. Hvis æggene indtages af en mellemvært, vil de klækkes i dyrets tarm. Larven vil derfra spise sig gennem tarmvæggen og føres med blodet til et organ, som regel leveren – men det kan f.eks. også være lunger, hjerne og hjerte, hvor der udvikler sig kræftlignende svulster. Hvis mellemværten spises af en ny hovedvært, vil larven sætte sig i tarmen og udvikle sig til voksne bændelorme.

Mennesker kan også smittes som mellemvært. Når larverne udvikler sig i mennesker kaldes tilstanden ekinokokkose, som uden behandling er en dødelig sygdom.

Udbredelse 
Rævens dværgbændelorm findes i tempererede egne, og kendes fra Nordamerika, Europa og Japan.

Rævens dværgbændelorm blev konstateret første gang i Danmark i 2000 i en ræv ved Tåstrup, København. I 2011 indledtes en systematisk undersøgelse af ræve og mårhunde i Danmark for rævens dværgbændelorm, og der er gjort adskillige fund i Sønderjylland og Sydjylland fra 2011 og frem.

Se også 
 Hundens dværgbændelorm

Referencer

Eksterne henvisninger 
 Rævens dværgbændelorm  på Fødevarestyrelsens hjemmeside
 Ekinokokkose i Patienthåndbogen på sundhed.dk

Bændelorme
Grommash Hellscream

Grommash "Grom" Hellscream er en fiktiv figur i World of Warcraft-universet. Grom var en tidligere høvding for Warsong Clanen. Han var den første ork, der drak af blodet fra Mannoroth the Destructor for at få styrke nok til at kæmpe mod Cenarius, og derved bandt han Horden sammen med the Burning Legion – i sidste ende betalte han den ultimative pris for at befrie sig selv og sit folk fra forbandelsen. Hellscream var rådgiver for og ven af Thrall, der på det tidspunkt var leder (Warchief) af Horden. Hellscream så endda Thrall som en bror.

De kæmpede imod den dæmoniske skabning, som bandt den orkiske race i slaveri: Mannoroth. De to orker vandt kampen, men Grommash bøder med livet. Han ligger begravet i Ashenvale, i området kendt som Demon Fall Canyon, der ligger nær stedet, hvor Grom og Thrall dræbte Mannoroth. Senere fandt man et økse-hul fra Hellscreams økse Gorehowl i Mannoroths panser, der er blevet flyttet lige udenfor Tauren-området, hvor det nu står med en mindeplade dedikeret til Grommash. Øksen tilhører nu Groms søn  Garrosh, men er prins Malchezaar af Karazhans besiddelse.

Referencer 

Figurer fra Warcraft
Dværgbændelorm

Dværgbændelorm bruges om flere forskellige bændelormearter:

 Rævens dværgbændelorm (Echinococcus multilocularis)
 Hundens dværgbændelorm (Echinococcus granulosus)
Vastorf

Vastorf er en kommune i den sydlige centrale del af Landkreis Lüneburg i den tyske delstat Niedersachsen, og byen er en del af Samtgemeinde Ostheide.

Geografi 
Vastorf ligger omkring 10 km sydøst for Lüneburg, vest for naturpark Elbufer-Drawehn.

Inddeling 
I kommunen ligger landsbyerne:
 Gifkendorf
 Rohstorf
 Vastorf
 Volkstorf

Eksterne kilder/henvisninger 

 Kommunens websted
 Om Vastorf  på Samtgemeindens websted
The Cabin in the Woods

The Cabin in the Woods er en amerikansk gyserfilm fra 2012. Filmen er skrevet af Joss Whedon og Drew Goddard, instrueret af Goddard, og har Kristen Connolly, Chris Hemsworth og Richard Jenkins i hovedrollerne.

Handling 

Fem college-studerende kører ud til en afsidesliggende hytte i skoven for at få en pause fra studierne. Roligt, men sikkert, begynder der at ske uforklarlige ting, de zombier, der angriber hytten, er blot begyndelsen på en række usædvanlige hændelser. I et nærliggende laboratorium holder to videnskabsmænd øje med hyttens skrækslagne beboere.

Medvirkende 
 Kristen Connolly som Dana Polk  
 Chris Hemsworth som Curt Vaughan
 Anna Hutchison som Jules Louden
 Fran Kranz som Marty Mikalski
 Jesse Williams som Holden McCrea
 Richard Jenkins som Gary Sitterson, en tekniker, der arbejder på faciliteten.
 Bradley Whitford som Steve Hadley, en tekniker, der arbejder på faciliteten.
 Brian White som Daniel Truman, en sikkerhedsvagt, der arbejder i facilitetens Control Room.
 Amy Acker som Wendy Lin, en tekniker, der arbejder i facilitetens Kemisk afdeling.
 Sigourney Weaver som direktør, lederen af faciliteten.
 Tim De Zarn som Mordokaj "Harbinger", der arbejder for faciliteten.
 Jodelle Ferland som Patience Buckner
 Matt Drake som Judas Buckner
 Dan Payne som Mathew Buckner
 Dan Shea som Fader Buckner
 Maya Massar som Moder Buckner
 Tom Lenk som Ronald, en praktikant, der arbejder på faciliteten.
 Heather Doerksen som revisor, et medlem af facilitetens Regnskabsafdelingen.
 Rukiya Bernard som laborantpige, en arbejdstager på facilitetens kemiske afdeling.

Referencer

Eksterne henvisninger 
 
 

Amerikanske film fra 2012
Gyserfilm fra USA
Kristen Connolly

Kristen Nora Connolly (12. juli 1980) er en amerikansk film - og tv -skuespiller . Hun er bedst kendt for sine roller som Dana Polk i The Cabin in the Woods og Christina Gallagher i House of Cards.

Filmografi

Film

Tv

Referencer

Eksterne henvisninger 
 

Skuespillere fra New Jersey
Tv-skuespillere fra USA
Hundens dværgbændelorm

Hundens dværgbændelorm (Echinococcus granulosus) er en 2-7 mm lang bændelorm. Dens primære hovedværter er hunde og andre rovdyr. Vilde og tamme hovdyr, som f.eks. får er de normale mellemværter.

De voksne bændelorme lever i hovedværtens tarmsystem hvorfra de udskiller æg med værtsdyrets afføring. Hvis æggene indtages af en mellemvært, vil de klækkes i dyrets tarm. Larven vil derfra spise sig gennem tarmvæggen og føres med blodet til leveren eller andre organer, hvor den danner en cyste. Hvis mellemværten spises af en ny hovedvært, vil larven sætte sig fast i tarmen og udvikle sig til en voksen bændelorm.

Mennesker kan også smittes som mellemvært for hundens dværgbændelorm. Larven vil i mennesker normalt danne en cyste i leveren. Det hedder ekinokokkose. Ekinokokkose forårsaget af hundens dværgbændelorm er normalt ikke farligt. Der er oftest ingen symptomer, og mange smittede mennesker vil aldrig opdage at de har hundens dværgbændelorm. Dette er i modsætning til ekinokokkose forårsaget af rævens dværgbændelorm som er dødelig farlig og altid kræver behandling.

Hundens dværgbændelorm er udbredt over store dele af verden. Den har tidligere været almindelig i Danmark, men er i dag sjælden. Det skyldes primært bedre hygiejne og parasitbehandling hos husdyr.

Referencer

Eksterne henvisninger 
 Ekinokokkose i Patienthåndbogen på sundhed.dk

Bændelorme
Frederik Adler Pløyen

Frederik Adler Pløyen (2. juli 1764 i Christianssand – 8. februar 1849 i København) var en dansk diplomat, far til Christian Pløyen.

Karriere 
Han var søn af sorenskriver, justitsråd Henrik Pløyen og Mette Ottelia Mørch, blev 1782 student fra Helsingør, hvor han havde gået i skole siden 1780, tog filosofikum 1783 og blev 1786 cand.jur. Fra omkring 1791 var Pløyen konsulatssekretær i Algier, blev 1795 fungerende sekretær i Stockholm, 1796 virkelig sekretær, men blev 1798 hjemkaldt til tjeneste som 3. sekretær i Udenrigsdepartementet. Her blev han 1800 2. sekretær, 1802 legationsråd med justitsråds rang, 1812 gehejmelegationsråd med virkelig etatsråds rang og 28. januar 1813 Ridder af Dannebrog.

Forhandlinger om statslån 
Pløyen var i 1815 medlem af kommissionen til opgørelse af det finansielle mellemværende med Norge. I eftersommeren 1824 sendtes han til Paris med fuldmagt til at forhandle med baron Rothschild om et statslån på 5½ mio. £. Efter et halvt års forhandlinger brød han pludselig med huset Rothschild, selvom et godt resultat var i hus. I stedet afsluttede han den 9. marts 1825 en kontrakt med bankhuset Theo. Wilson & Co. i London om et statslån på 5½ mio. £ på så gunstige vilkår, at han som belønning af kongen fik udbetalt 20.000 Rbdl. sølv.

Pløyen blev i Paris et halvt års tid for at bistå generalkonsul J.H.C. Hoppe med at fremføre kravet om erstatning for underhold af franske tropper i Danmark under Napoleonskrigene. Samarbejdet med Hoppe mislykkedes dog helt, og forhandlingerne førte til intet.

Imens ændrede det europæiske lånemarked hastigt karakter. Finanshuset Wilson kom i vanskeligheder, og gennem de derved nødvendige nye lånetransaktioner tabte den danske statskasse over 5 mio. kr. Kort efter hjemkomsten fra Paris fik Pløyen pludselig sin afsked, 18. oktober 1825, dog i nåde og med pension.

Anledningen dertil var formentlig et af Hoppe til regeringen indgivet brev, hvori Pløyen krævede sin provision af huset Wilson på trods af gaven fra kongen. Desuden skal Pløyen have brugt en uforsigtig ytring om Frederik VI. Afskeden gjorde Pløyen til en bitter mand, som i resten af sit liv var kritisk over for absolutismen i Danmark.

Pløyen ægtede 30. marts 1798 i Øster Hæsinge Kirke Johanne Jacobine Bachmann (22. november 1775 sammesteds - 17. oktober 1837 i København), datter af sognepræst Hans Peder Hansen Bachmann og Else Hee. 

Han er begravet på Assistens Kirkegård.

Kilder 

 

 A. Falk-Jensen og H. Hjorth-Nielsen: Candidati og Examinati juris 1736-1936, Candidati politices 1852-1936, Candidati actuarii 1922-1936, bind I-V, København: G.E.C. Gad 1954-1959.

Jurister fra Danmark
Diplomater fra Danmark
Riddere af Dannebrog
Etatsråder fra Danmark
Personer fra Kristiansand
Danskere i 1700-tallet
Danskere i 1800-tallet
Cenarius

Cenarius er en fiktiv figur fra World of Warcraft universet. Han er beskyttergud af alle druider (sammen med Elune og Ysera). Han er en af de mest magtfulde og indflydelsesrige halvguder i Azeroth.

Cenarius er også druid class'ens legendary kort i Hearthstone.

Referencer 

Figurer fra Warcraft
Thrall

Thrall (fødenavn Go'el) søn af Durotan, er en fiktiv figur fra Warcraft universet. Han blev som barn fundet ved sine myrdede forældre af Aedelas Blackmoore. Aedelas gav ham navnet Thrall, som et menneskeligt ord for slave.

Referencer 

Figurer fra Warcraft
Wendisch Evern

Wendisch Evern er en kommune i den sydlige centrale del af Landkreis Lüneburg i den tyske delstat Niedersachsen, og byen er en del af Samtgemeinde Ostheide.

Geografi 
Wendisch Evern ligger ca. tre km sydøst for Lüneburg ved østenden af Lüneburger Heide.
Elbe-Seitenkanal, der siden 1976 har forbundet havnen i Hamburg med indlandet, løber gennem kommunen

Historie 

På bakken Timeloberg i sydenden af kommunen Wendisch Evern, underskrev en tysk delegation under kommando af af Hans-Georg von Friedeburg 4. maj 1945, over for den brittiske feltmarskal Bernard Montgomery et dokument, med en betingelsesløs kapitulation for de tyske tropper i nordvesttyskland, og afsluttede med det 2. verdenskrig på vestfronten.

Eksterne kilder/henvisninger 

 Om Wendisch Evern  på Samtgemeindens websted.